Ǹtí á ngākɔ́bɔ ai Mósɛs á ńkōd ńnam Sínai: abǒg tē á ngábə́ ngɔn osú yā ḿbú bɛ̌ á mvús ǹkódán wábán 2yā ńnam Égîptɛn, Ǹtí nyé nâ: “Bɔ́n bə́ Ísraɛ̂l bə́ dzə́mege Páska ámōs bə́ ngáyíli. 3Amǒs tē ńgɔ̄ ó nə́ ngɔn osú é tɔ̄á mə̄lú áwômo ai mə́nyi, á məsulí mə́ ngōgé eyɔ̌ŋ tē myǎyi dzə́mē ábōg tē. Myǎyi dɔ́ dzə́mē və anə́ mə̄mvéndé ai mim̀bɔán yā Páska myásíli.” 4Ńdɔ̄ Mósɛs a ngákad bɔ́n bə́ Ísraɛ̂l nə́ bə́ dzə́mē Páska. 5Ńdɔ̄ bə́ ngádzə́mē nyé á ńkōd ńnam Sínai; á ngɔn osú é tɔá mə̄lú áwômo ai mə́nyi, ai məsulí mə́ ngōgé bɔ́n bə́ Ísraɛ̂l bə́ ngábɔ̄ fə̄ dzóm ésə və anə́ Ńtī á ngābéndē Mósɛs. 6Və dzam dá, bod bə̄vɔ́g bə́ ngábə́ bə́ bə̄lə́ éboe á nyɔ́l, amú bə́ ngánamba m̀bǐm mod, ḿból bə́ ngábə́ kig dzǎm dzə́mē Páska amǒs tē, ńdɔ̄ bázu kə́ yēn Mósɛs bân Áron. Bə́ ngakad bɔ́ naa: